# El manual de l'&spectacle;

## Introducció

L'&spectacle; és una senzilla aplicació per prendre captures de pantalla de l'escriptori. Pot capturar imatges de tot l'escriptori, un sol monitor, la finestra activa, la finestra sota el ratolí o d'una regió rectangular de la pantalla. Les imatges es poden imprimir, enviar a altres aplicacions per a la seva manipulació o desar-les com estan.

Podeu informar de qualsevol problema o petició de característica al sistema de seguiment d'errors del &kde; (esciviu-hi en anglès).

## Començant amb l'&spectacle;

L'&spectacle; es pot iniciar en una varietat de maneres, tal com es descriu a continuació:

- Al menú llançador d'aplicacions, l'&spectacle; es troba a Aplicacions Gràfics Utilitat per a prendre captures de pantalla &spectacle;

- En prémer la tecla Impr Pant al teclat es llançarà immediatament l'&spectacle;. A més, hi ha disponibles dues dreceres de teclat. En prémer Meta Impr Pant es prendrà una captura de pantalla de la finestra activa i la desarà a la vostra carpeta per omissió sense mostrar la &IGU;, i en prémer &Maj;Impr Pant es prendrà una captura de pantalla de tot l'escriptori i la desarà a la vostra carpeta per omissió sense mostrar la &IGU;.

  Podeu configurar la ubicació per omissió on desar i el nom de fitxer que emprarà habitualment el programa &spectacle;, feu clic a la fletxa cap avall al costat del botó Desa i surt, i seleccioneu Preferències des del menú.

- La mini línia d'ordres del &krunner; (invocada amb &Alt;F2) també es pot utilitzar per iniciar l'&spectacle;.

- L'&spectacle; es pot iniciar des de la línia d'ordres. L'&spectacle; té un ampli conjunt d'opcions per a la línia d'ordres, incloent un mode de fons que es pot utilitzar en un script per a la captura de pantalla sense mostrar la &IGU; o requerir la interacció de l'usuari.

  Per iniciar l'&spectacle; des de l'indicatiu d'ordres, escriviu:

      % spectacle &

  Per veure la llista completa d'opcions per a la línia d'ordres i la seva explicació, escriviu:

      % spectacle --help

## Ús de l'&spectacle;

Una vegada s'inicia l'&spectacle;, veureu una finestra com la següent: Finestra principal de l'&spectacle;

L'&spectacle; pren una imatge de tot l'escriptori immediatament després d'haver-se iniciat, però abans la mostra a la pantalla. Això us permet crear ràpidament imatges amb captures de pantalla de tot l'escriptori.

La captura de pantalla presa per l'&spectacle; es visualitza a la finestra de vista prèvia, la qual es troba a la banda esquerra de la finestra de l'&spectacle;.

Per desar ràpidament la imatge i sortir de l'&spectacle;, premeu el botó Desa i surt (&Ctrl;Q). Això desarà la imatge com un fitxer PNG a la vostra carpeta Imatges per omissió, i se sortirà immediatament de l'aplicació. La ubicació i nom de fitxer per omissió es pot configurar, tal com es descriu més endavant.

La imatge es pot guardar fent clic a la part de la fletxa del botó Desa i surt, i escollint l'opció Desa com a... (&Ctrl;&Maj;S). Això obrirà el diàleg de desat estàndard, des d'on es pot triar el nom del fitxer, la ubicació de la carpeta i el format en el que es desarà la vostra captura de pantalla. Podeu editar el nom del fitxer a qualsevol cosa que desitgeu, incloent el nom d'una captura de pantalla desada amb anterioritat. També podeu seleccionar l'opció Desa... (&Ctrl;S), la qual desarà la imatge en la seva ubicació i nom de fitxer per omissió.

### Prendre una captura de pantalla

Per a descartar la captura de pantalla actual i prendre'n una altra, premeu el botó Pren una captura de pantalla nova (&Ctrl;N).

Podepot configurar certes opcions en el costat dret de la finestra de l'aplicació abans de prendre una nova captura de pantalla. Aquestes opcions us permeten seleccionar l'àrea de la pantalla que s'ha de capturar, establir un retard abans de capturar la imatge i definir si el cursor del ratolí i/o les decoracions de les finestres seran capturats juntament amb la captura de pantalla.

#### Mode de captura

Els ajustos pel mode de captura us permeten establir l'àrea de la pantalla que es capturarà, i si hi haurà un retard entre prémer el botó Pren una captura de pantalla nova (&Ctrl;N) i prendre la captura de pantalla. També podeu habilitar la casella de selecció En clicar, el qual inhabilitarà la característica de retard i només prendrà la captura de pantalla després que feu clic a qualsevol part de la pantalla.

El quadre combinat Àrea p establir l'àrea de la pantalla que ha deserà rat. Hidaha quatrcincons per triar, com es descriu a continuació.

- L'opció Pantalla completa (tots els monitors) prendrà una captura de pantalla de tot l'escriptori, anant a través de totes les sortides, incloent tots els monitors, projectors, &etc;

- L'opció Pantalla actual prendrà una captura de pantalla de la sortida que actualment conté el punter del ratolí.

- L'opció Finestra activa prendrà una captura de pantalla de la finestra que conté el focus. És recomanable utilitzar un retard amb aquest mode, per donar-vos temps per a seleccionar i activar una finestra abans de prendre la captura de pantalla.

- L'opció Finestra sota el cursor prendrà una captura de pantalla de la finestra que es troba sota el cursor del ratolí. Si el cursor es troba a la part superior d'un menú emergent, l'&spectacle; mirarà de prendre una captura de pantalla del menú, així com de la seva finestra pare.

  Mentre que això funciona gairebé sempre, en certs casos, pot fallar per obtenir informació sobre la finestra pare. En aquest cas, l'&spectacle; torna al mode antic de prendre la imatge de forma automàtica, i només captura una imatge del menú emergent. També podeu forçar el mode antic marcant la casella de selecció Captura només l'emergent actual sota Opcions del contingut.

- L'opció Regió rectangular permet seleccionar amb el ratolí una regió rectangular de l'escriptori. Aquesta regió es pot propagar a través de diferents sortides.

  Aquesta mode no prendrà immediatament una captura de pantalla, però permet dibuixar un rectangle a la pantalla, el qual es pot moure i canviar de mida segons sigui necessari. Una vegada s'ha dibuixat el rectangle de la selecció desitjada, feu doble clic a qualsevol part de la pantalla o premeu el botó &Intro; en el teclat per a prendre la captura de la pantalla.

El botó de selecció de valors Retard, permet establir el retard entre prémer botó Pren una captura de pantalla nova (&Ctrl;N) i prendre la captura de pantalla. Aquest retard es pot ajustar en increments d'1 segons utilitzant els botons de selecció de valors o de 0,1 segons utilitzant el teclat.

Habilitant la casella de selecció En clicar s'anul·larà el retard. Quan s'habilita aquest quadre de selecció, en prémer el botó Pren una captura de pantalla nova (&Ctrl;N) s'ocultarà la finestra de l'&spectacle; i el cursor del ratolí canviarà a una creu. Es prendrà la captura de pantalla quan feu clic al ratolí. Tingueu en compte que no podreu interactuar amb l'escriptori utilitzant el ratolí mentre el cursor resti en una creu, però podeu utilitzar el teclat.

#### Opcions del contingut

L'ajustament de les opcions del contingut permeten seleccionar si el cursor del ratolí s'haurà d'incloure a les captures de pantalla, i si s'han de capturar les decoracions de la finestra amb la imatge d'una sola finestra de l'aplicació. En el mode Finestra sota el cursor, aquest també permet seleccionar si l'&spectacle; només capturarà la imatge del menú emergent actualment sota el cursor o també inclourà la finestra pare.

- En habilitar la casella de selecció Incloure el punter del ratolí, s'inclourà una imatge del punter del ratolí a la captura de pantalla.

- L'opció Incloure la barra de títol i les vores de la finestra, només s'habilita quan se selecciona el mode Finestra activa o el mode Finestra sota el cursor en el quadre combinat Àrea. En marcar aquesta opció s'inclouran les vores de les finestres i la seva decoració a la captura de pantalla, mentre que desmarcant-la donarà una imatge amb només el contingut de la finestra.

- L'opció Captura només l'emergent actual només s'habilita quan se selecciona el mode Finestra sota el cursor al quadre combinat Àrea. En marcar aquesta opció, només es capturarà el menú emergent sota el cursor, sense la seva finestra pare.

## Funcionalitats addicionals

### Botons

Hi ha cinc botons situats a la part inferior de la finestra de l'&spectacle;. Les seves funcions es descriuen a continuació:

Ajuda

- Aquest botó us donarà la descripció dels elements del menú comuns al menú Ajuda dels fonaments del &kde;.

Exporta la imatge...

- Aquest menú desplegable permet obrir directament la captura de pantalla amb tots els programes que estan associats amb el tipus &MIME; PNG (Portable Network Graphics). Depenent dels programes instal·lats, sereu capaç d'obrir i editar la captura de pantalla en les vostres aplicacions gràfiques o visualitzadors.

  D'altra banda, si teniu instal·lats els Connectors KIPI, sereu capaç d'enviar les captures de pantalla per correu electrònic i exportar-les directament a algunes xarxes socials i llocs web.

Copia al porta-retalls

- Aquest botó copia la captura de pantalla actual al porta-retalls. També podeu utilitzar la drecera &Ctrl;C.

Desa i surt

- Fer clic en aquest botó desa la captura de pantalla com una imatge PNG a la carpeta Imatges per omissió i surt immediatament de l'aplicació.

  A més, prement la fletxa a la dreta del botó, un menú desplegable us permetrà simplement Desar la imatge, desar la imatge amb un nom de fitxer diferent, triar la ubicació i el format (Desa com a...), Imprimeix la imatge, i configurar les preferències del desat per omissió, com ara on desar-la i amb quin nom de fitxer.

Descarta

- Descarta la captura de pantalla i surt immediatament de l'aplicació.

### Configurar les opcions

#### Preferències de l'aplicació

Estableix l'acció del botó de desat al darrer mètode de desat utilitzat

- El comportament predeterminat del botó de desat és Desa i surt. Activeu aquesta opció per canviar el botó de desat a Desa, Desa com a o Desa i surt, d'acord amb l'acció de desat que executeu, cada vegada que deseu una imatge.

Copia la ubicació del desat al porta-retalls

- En desar una captura de pantalla, copia la ubicació en la que s'ha desat el fitxer al porta-retalls. Podeu enganxar-ho a qualsevol lloc que accepti entrada de text. Tingueu en compte que cal estar executant un gestor de porta-retalls per tal de mantenir el camí en el porta-retalls després de sortir de l'&spectacle;.

Usa un color clar de fons

- Usa un color de fons clar per emmascarar l'àrea retallada en el selector de regió rectangular. Això pot facilitar la visualització dels cursors foscos.

Recorda la regió rectangular

- Per defecte, l'&spectacle; no mostra cap selecció inicial quan es pren un captura de pantalla d'una regió rectangular. Activeu aquesta opció per a recordar la darrera regió seleccionada de la pantalla, i definir-la com la selecció inicial quan s'usi el selector de regió rectangular la propera vegada.

#### Configurar les opcions de desat

Quan utilitzeu les característiques Desa i surt o Desa, l'&spectacle; desa la imatge amb un nom de fitxer per omissió, a la carpeta Imatges sota la vostra carpeta d'inici. El nom de fitxer per omissió inclou la data i l'hora en què es va prendre la imatge.

L'opció Configura les opcions de desat permet establir la ubicació on desar i el nom per omissió. En fer clic en aquesta opció apareixerà un diàleg com el següent: Configura les opcions de desat El diàleg inclou un apropiat text d'ajuda sobre com configurar les opcions de desat.

### Arrossegar i deixar

Una imatge capturada es pot arrossegar a altres aplicacions o documents. Si l'aplicació és capaç de manejar imatges, s'hi inserirà una còpia sencera de la imatge.

Si arrossegueu una captura de pantalla en una finestra del gestor de fitxers, apareixerà un diàleg des d'on podreu editar el nom del fitxer i seleccionar el format de la imatge i el fitxer s'inserirà a la carpeta.

Si arrossegueu la pantalla a un quadre de text, serà introduït el camí d'accés al fitxer temporal. Això és útil per exemple per pujar una captura de pantalla a través de formularis web o per adjuntar imatges als informes d'error al sistema de seguiment d'errors del &kde;.

Això funciona amb tots els clients que no recullen les dades de la imatge, ja que només cerquen un &URL; en les dades MIME arrossegades.

## Crèdits i llicència

Copyright del programa © 2015 &Boudhayan.Gupta; &Boudhayan.Gupta.mail;.

Algunes parts del codi es basen directament en el codi del projecte &ksnapshot;. Copyright © 1997-2011, els desenvolupadors del &ksnapshot;. Hi ha disponibles els drets d'autor detallats en les capçaleres del codi font.

Algunes parts del codi es basen directament en el codi del projecte &kwin;. Copyright © 2008-2013, els desenvolupadors del &kwin;. Hi ha disponibles els drets d'autor detallats en les capçaleres del codi font.

Aquesta documentació es basa en la documentació original del &ksnapshot;:

- Copyright © 1997-2000 &Richard.J.Moore; &Richard.J.Moore.mail;

- Copyright © 2000 &Matthias.Ettrich; &Matthias.Ettrich.mail;

Traductor/Revisor de la documentació: &credits.Antoni.Bella;

&underFDL; &underGPL;
&documentation.index;